Marcel Marceau
De Marcel Marceau (mam richtegen Numm Marcel Mangel), genannt le mime Marceau, gebuer den 22. Mäerz 1923 zu Stroossbuerg a gestuerwen den 22. September 2007 zu Cahors, war e franséische Schauspiller a Pantomime.

Hie gouf mat sengem Personnage Bip international bekannt.

Biographie 

De Marcel Mangel, deen aus eng jiddescher Famill koum, ass am Zweete Weltkrich zu Limoges der franséischer Resistenz bäigetrueden an huet do den Decknumm Marceau ugeholl. Nom Krich goung hien zu Limoges op d'École des arts décoratifs.

Den Dag vu sengem 24. Gebuertsdag huet de Marceau säi Personnage Bip fir d'éischt op enger Bün dem Public virgestallt. Mat deem gouf hien ee vun de bekanntste Pantomimë weltwäit. 1978 huet hien zu Paräis eng Schoul fir Pantomimen opgemaach, wou en och Coursë ginn huet.

Hien huet och verschidde Bicher geschriwwen, dorënner L'Histoire de Bip, Les sept péchés capitaux a Pimporello.

De Marcel Marceau ass um Père Lachaise-Kierfecht begruewen.

Filmographie 

 1968: Barbarella vum Roger Vadim (déi éischt Kéier, wou ee seng Stëmm konnt héieren)
 1976: Silent movie vum Mel Brooks
 1989: Kinski Paganini vum Klaus Kinski

Gielercher
 Offizéier vun der Légion d'honneur
 Commandeur vum Ordre national du Mérite
 Commandeur des Arts et des Lettres

Um Spaweck 

 École Marcel Marceau

Gebuer 1923
Gestuerwen 2007
Franséisch Filmschauspiller
Pantomimen
Officier de la Légion d'honneur